ถูกแมวข่วนมา แต่ฉีดวัคซีนกระตุ้น 1 เข็มมาแล้ว 36 วัน ยังต้องฉีดกระตุ้นมั้ยครับ ขอบครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการกระตุ้นวัคซีนกรณีถูกกัดซ้ำ จะกระตุ้นเพียงเข็มเดียว หากถูกกัดซ้ำหลังฉีดเข็มกระตุ้นล่าสุดไม่เกิน 6 เดือน โดยหากมีการกระตุ้นซ้ำๆมาหลายครั้งก่อนหน้านั้น ภูมิคุ้มกันจะขึ้นสูงได้ประมาณ 1 ปี ไม่จำเป็นต้องฉีดซ้ำอีก แต่หากเพิ่งฉีดกระตุ้นมาครั้งแรก เกิน 1 เดือนไปแล้ว โดนกัดซ้ำ เสี่ยงซ้ำอีก ควรจะไปกระตุ้นอีก 1 เข็มค่ะ และควรจะหลีกเลี่ยงการถูกแมวกัดหรือข่วนบ่อยๆ